సీతయ్య (2003 సినిమా)
సీతయ్య నందమూరి హరికృష్ణ, సౌందర్య, సిమ్రాన్ ప్రధాన పాత్రల్లో వచ్చిన 2003 నాటి సినిమా. ఈ సినిమాను వై.వి.ఎస్.చౌదరి తన "బొమ్మరిల్లు వారి" సంస్థలో నిర్మించి దర్శకత్వం వహించాడు. ఎం.ఎం.కీరవాణి ఈ సినిమాకు సంగీతం అందించాడు. ఈ సినిమా విజయం సాధించింది.
చిత్తూరు నాగయ్య
వందేమాతరం చిత్ర విజయోత్సవాలకు వెళ్ళినపుడు అక్కడ మాలతిని చూసి ఆమెను తమ తర్వాతి సినిమాకు నాయికగా ఎన్నుకున్నారు వాహినీ సంస్థ వారు. ఈ సినిమా సుమంగళి (1940). ఈ సినిమాలో కూడా తానే కథానాయకుడిని అనుకున్న నాగయ్యకు వృద్ధపాత్ర ధరించమన్నారు. నాగయ్య మొదట్లో సందేహించినా తర్వాత బి. ఎన్. రెడ్డి తదితరులు ఆ పాత్ర చాలా ప్రధానమైన పాత్ర అనీ, నటనకు ఆస్కారమున్న పాత్ర అనీ నచ్చజెప్పడంతో అందుకు ఒప్పుకున్నాడు. ఈ చిత్రం విడుదలయ్యాక కూడా నాగయ్యకు మంచి పేరు వచ్చింది. ఈ చిత్రంలో నటనను చూసి బాబురావు పటేల్ అనే సినీ విలేకరి నాగయ్యను ఫిల్మ్ ఇండియా అనే పత్రికలో "పాల్ ముని ఆఫ్ ఇండియా" అని కీర్తించాడు. అలాగే ఆయన అందించిన సంగీతం కూడా ఆదరణ పొందింది. సుమంగళి తర్వాత వై. వి. రావు తీసిన విశ్వమోహిని అనే సినిమాలో నాగయ్య ఒక హాస్య ప్రధానమైన సినిమా దర్శకుడి పాత్ర పోషించాడు.